Lørdag morgen blev en mand fra Hjørring anholdt på togskinner i Aalborg, da han ville skyde genvej.

Nordjyllands Politi har haft rigeligt at se til lørdag nat og lørdag morgen. Lørdag klokken 8.00 måtte en patrulje så skrive endnu en sag, da man fandt en fuld mand på togskinnerne tæt på Aalborg Banegård. Her ønskede manden tilsyneladende at skyde genvej over togskinnerne. Det er dog imod lovens regler, og Nordjyllands Politi kom derfor manden i forkøbet. - Politiet har kl. 08.00 været en tur på togskinnerne ved Prinsensgade i Aalborg, hvor en 32-årig ville skyde genvej til banegården i Aalborg. Patruljen fandt pågældende på skinnerne og han var meget beruset og ikke i stand til at klare sig selv, skriver Nordjyllands Politi på Twitter. Der var tale om en 32-årig mand fra Hjørring. Manden blev anholdt på stedet, og han har siden tilbragt morgenen i detentionen i Aalborg, indtil rusen er sovet ud. Man vil blive løsladt senere på dagen, oplyser Nordjyllands Politi.